Neuvoston asetus (EY) N:o 811/2000, annettu 17 päivänä huhtikuuta 2000, tiettyjä palkoviljoja koskevasta erityistoimenpiteestä annetun asetuksen (EY) N:o 1577/96 muuttamisesta



Virallinen lehti nro L 100 , 20/04/2000 s. 0001 - 0002



Neuvoston asetus (EY) N:o 811/2000, annettu 17 päivänä huhtikuuta 2000, tiettyjä palkoviljoja koskevasta erityistoimenpiteestä annetun asetuksen (EY) N:o 1577/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 36 ja 37 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo seuraavaa: (1) Asetuksella (EY) N:o 1577/96(4) on otettu käyttöön tiettyjä palkoviljoja koskeva erityistoimenpide. (2) Tämän toimenpiteen soveltamisalaan kuuluvilla kasveilla on eri markkinat. Virnat on tarkoitettu rehuksi sekä linssit ja kahviherneet ihmisravinnoksi. Näihin viljelmiin kokonaisuutena sovellettu enimmäispinta-alajärjestelmä ei ole tähän asti mahdollistanut pinta-alojen kehityksen riittävää hallintaa erityisesti siitä syystä, että virnojen viljelyalat ovat järjestelmän soveltamisen alettua kasvaneet. Tämän vuoksi taattu enimmäispinta-ala olisi jaettava pienempiin osiin palkoviljojen tuotannon ohjaamiseksi yhteisössä paremmin. (3) Palkoviljojen kuten linssin, kahviherneen ja virnojen viljelyn jatkuminen on yhteisölle taloudellisesti tärkeää sekä tuotteiden käytön että tuotantoalueille soveltuvuuden kannalta. Koska Euroopan unionissa viljellään liian vähän valkuaiskasveja, komission olisi tutkittava vaihtoehdot näitä kasveja koskevan tukijärjestelmän parantamiseksi tuen tasoa alentamatta. (4) Asetuksen (EY) N:o 603/95(5) 17 artiklassa perustettu kuivarehujen hallintokomitea olisi järjestelmän soveltamista varten korvattava asetuksen (ETY) N:o 1766/92(6) 23 artiklassa perustetulla viljan hallintokomitealla. (5) Komission olisi ennen markkinointivuoden 2002/2003 päättymistä annettava tämän järjestelmän soveltamista koskeva kertomus, johon olisi tarvittaessa liitettävä asianmukaisia ehdotuksia. (6) Tämän johdosta olisi asetus (EY) N:o 1577/96 muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 1577/96 seuraavasti: 1. Korvataan 3 artikla seuraavasti: " 3 artikla 1. Jos pinta-alat, joille on haettu tukea tämän asetuksen nojalla, ylittävät 2 kohdassa vahvistetut taatut enimmäispinta-alat, kyseisenä markkinointivuonna maksettavan tuen määriä vähennetään suhteessa näihin ylityksiin. 2. Taatuiksi enimmäispinta-aloiksi vahvistetaan linssien ja kahviherneiden osalta 160000 hehtaaria sekä 1 artiklan c alakohdassa tarkoitettujen virnojen osalta 240000 hehtaaria. Jos jompaa kumpaa enimmäispinta-alaa ei saavuteta markkinointivuoden aikana, käyttämätön jäännös siirretään toiseen samana markkinointivuonna taattuun enimmäispinta-alaan ennen kuin mahdollinen ylittyminen todetaan." 2. 6 artiklassa: a) korvataan 1 kohta seuraavasti: "1. Komissio päättää soveltamistoimenpiteistä asetuksen (ETY) N:o 1766/92(7) 23 artiklassa säädettyä menettelyä noudattaen. Tämän menettelyn mukaisesti komissio vahvistaa taatun enimmäispinta-alan ylitykset ja määrittelee tuen lopulliset määrät viimeistään kyseisen markkinointivuoden marraskuun 15 päivänä."; b) korvataan 3 kohta seuraavasti: "3. Komissio antaa viimeistään ennen markkinointivuoden 2002/2003 päättymistä tämän järjestelmän soveltamista koskevan kertomuksen, johon on tarvittaessa liitetty asianmukaisia ehdotuksia." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 2000/2001 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 17 päivänä huhtikuuta 2000. Neuvoston puolesta L. Capoulas Santos Puheenjohtaja (1) EYVL C 342 E, 30.11.1999, s. 41. (2) Lausunto annettu 17. maaliskuuta 2000 (ei vielä julkaistu virallisessa lehdessä). (3) EYVL C 51, 23.2.2000, s. 29. (4) EYVL L 206, 16.8.1996, s. 4, asetus sellaisena kuin se on muutettuna komission asetuksella (EY) N:o 1826/97 (EYVL L 260, 23.9.1997, s. 11). (5) EYVL L 63, 21.3.1995, s. 1, asetus sellaisena kuin se on muutettuna asetuksella (EY) N:o 1347/95 (EYVL L 131, 15.6.1995, s. 1). (6) EYVL L 181, 1.7.1992, asetus sellaisena kuin se on viimeksi muutettuna asetuksella (EY) N:o 1253/1999 (EYVL L 160, 26.6.1999, s. 18). (7) EYVL L 181, 1.7.1992, s. 21, asetus sellaisena kuin se on viimeksi muutettuna asetuksella (EY) N:o 1253/1999 (EYVL L 160, 26.6.1999, s. 18).